Cuneiform Tablet Kt v/k 40 (AKT 3 109)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na a-šur-UTU-ši qí-bi-ma um-ma pí-la-aḫ-a-šur-ma mì-šu ša ta-áš-pu-ra-ni um-ma a-ta-ma ṭup-pá-am ša kà-ri-im la i-lá-qé-ú-ni-kum-ma qú-lá-li-kà lá ta-lá-qé da-na-ku-ma u ṭup-pá-am ša kà-ri-im ta-la-qé-am ta-áš-pu-ra-am um-ma a-ta-ma a-bi-DUG 2 ma-na 10 GÍN KÙ.BABBAR ša-áš-qí-la KÙ.BABBAR ša ḫu-bu-lá-kà KÙ.BABBAR i-na qá-tí a-bi-DUG ú-lá i-ba-ší sí-ku-šu ú-kà-al-ma ù 10 GÍN KÙ.BABBAR a-da-ga-al KÙ.BABBAR le-zi-ib-ma la šu-ut a-na ḫu-bu-li-a li-tù-ur be-li a-ta {d}UTU-ši a-ta a-na-ḫi-id-ma KÙ.BABBAR ú-ša-áš-qal-šu-ma ma-la té-er-tí-kà a-na aḫ-ša-lim ni-ša-qal-ma a-al-la-kam